als_Latn dik_Latn ron_Latn
“Doshi”, priten akuza të forta në Kuvend…dhe video-projektor (Burimi: Shqiptarja, www.shqiptarja.com)
“Doshi”, priten akuza të forta në Kuvend…dhe video-projektor
Seanca e sotme parlamentare do të jetë e paprecedentë me akuza të forta mes mazhorancës dhe opozitës që priten të bëhen, pas deklaratës së deputetit të përjashtuar nga PS, Tom Doshi, se Kryeparlamentari Ilir Meta ka paguar vrasës për të eliminuar atë dhe kolegun demokrat Mhill Fufi.
Akuzat kanë shkaktuar tension në radhët e politikës, duke tronditur mbarë opinionin publik. Lidhur me këto deklarata, opozita ka dorëzuar mocion për shkarkimin e kryeparlamentarit Meta, mocion i cili është firmosur nga ky i fundit dhe që pritet të hidhet në votim.
Nga ana e sa, Lëvizja Socialiste për Integrim ka gati mbrojtjen për akuzat e bëra në publik nga ish-deputeti i PS-së Doshi. Kryetari i Komisionit të Sigurisë, Spartak Braho pasi kishte paralajmëruar Berishën se e prisnin surpriza këtë të enjte në Parlament, kërkoi dje një videoprojektor për të shfaqur një video në seancë. Braho premtoi se do të shfaqë disa video të cilat kompromentojnë figurën e ish-kryeministrit Sali Berisha.
Deklarata e tij erdhi menjëherë pas arrestimit të personit të dyshuar si vrasës me pagesë Durim Bami dhe daljes së ish-kryeministrit Berisha lidhur me atentatin e përgatitur kundër deputetit socialist tashmë të përjashtuar Tom Doshi.
Videoprojektori, Ja çfarë përmban video që do të shfaqë Braho
Video që kryetari i Komisionit të Sigurisë Spartak Braho, pritet të shfaq sot në Kuvend sipas burimeve të “Shqiptarja.com”, ka të bëjë me një xhirim që është bërë pak kohë më parë. Në pamjet filmike mendohet të jenë dy deputetë të Kuvendit së bashku me një gazetar të njohur, të cilët drekojnë me një person të akuzuar si vrasës ditët e fundit në media.
05.03.2015
Burimi: Shqiptarja
als_Latn als_Latn als_Latn als_Latn als_Latn als_Latn als_Latn als_Latn unk als_Latn